Title: ประกาศคณะกรรมการควบคุมการขนส่งทางบก ประจำจังหวัดกระบี่ ฉบับที่ 41 (พ.ศ. 2549) เรื่อง กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทาง ด้วยรถโดยสาร หมวด 4 จังหวัดกระบี่ สายที่ 8308 กระบี่-บ้านบ่อม่วง ให้มีรายละเอียดเส้นทางแยกช่วงกระบี่-คลองท่อม-บ้านท่ามะพร้าว

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดกระบี่
ฉบับที่
๔๑ (พ.ศ. ๒๕๔๙)
เรื่อง
กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทาง
ด้วยรถโดยสาร
หมวด ๔ จังหวัดกระบี่ สายที่ ๘๓๐๘ กระบี่-บ้านบ่อม่วง
ให้มีรายละเอียดเส้นทางแยกช่วงกระบี่-คลองท่อม-บ้านท่ามะพร้าว[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดกระบี่
ฉบับที่ ๑๓ (พ.ศ. ๒๕๓๗) ลงวันที่ ๑๗ มกราคม พ.ศ. ๒๕๓๗ กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดกระบี่ สายที่ ๘๓๐๘ กระบี่-บ้านบ่อม่วง ขึ้นนั้น

คณะกรรมการควบคุมการขนส่งทางบกประจำจังหวัดกระบี่ได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดกระบี่ ในการประชุมครั้งที่
๒/๒๕๔๘ เมื่อวันที่ ๒๖ เมษายน ๒๕๔๘ และได้รับอนุมัติจากคณะกรรมการควบคุมการขนส่งทางบกกลาง
ในการประชุม ครั้งที่ ๒/๒๕๔๙ เมื่อวันที่ ๑๗ มกราคม ๒๕๔๙ จึงให้กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดกระบี่ สายที่ ๘๓๐๘ กระบี่-บ้านบ่อม่วง ให้มีรายละเอียดเส้นทางแยกช่วงกระบี่-คลองท่อม-บ้านท่ามะพร้าว
โดยให้ใช้รายละเอียดเส้นทางดังต่อไปนี้ คือ

สายที่
 ๘๓๐๘ กระบี่-บ้านบ่อม่วง
เริ่มต้นจากสถานที่จอดรถโดยสารประจำทางจังหวัดกระบี่
ไปตามทางหลวงแผ่นดินหมายเลข ๔๑๑ (ถนนอุตรกิจ) ถึงสามแยกตลาดเก่า แยกขวาไปตามทางหลวงแผ่นดินหมายเลข
๔ ผ่านอำเภอเหนือคลอง บ้านบางผึ้ง อำเภอคลองท่อม บ้านห้วยน้ำขาว บ้านคลองพน บ้านคลองแรด
บ้านห้วยลึก บ้านทรายขาว ถึงทางแยกไปบ้านบ่อม่วง แยกขวาไปตามทางหลวงแผ่นดินหมายเลข
๔๐๔๒ ผ่านบ้านห้วยพลูหนัง ไปสุดเส้นทาง ณ สถานที่จอดรถโดยสารประจำทางบ้านบ่อม่วง
ช่วงกระบี่-คลองท่อม-บ้านท่ามะพร้าว
เริ่มต้นจากสถานที่จอดรถโดยสารประจำทางจังหวัดกระบี่ ไปตามทางหลวงแผ่นดินหมายเลข
๔๑๑ (ถนนอุตรกิจ) ถึงสามแยกตลาดเก่า แยกขวาไปตามทางหลวงแผ่นดินหมายเลข ๔ ผ่านอำเภอเหนือคลอง
บ้านบางผึ้ง อำเภอคลองท่อม บ้านห้วยน้ำขาว บ้านคลองพนแยกขวาไปตามทางหลวงแผ่นดินหมายเลข
๔๐๔๓ ผ่านโรงเรียนบ้านคลองไคร โรงเรียนบ้านทุ่งครก โรงเรียนบ้านท่ามะพร้าว ไปสุดเส้นทาง
ณ สถานที่จอดรถโดยสารประจำทางบ้านท่ามะพร้าว

ประกาศ
ณ วันที่ ๒๗ กุมภาพันธ์ พ.ศ. ๒๕๔๙
ชาย
พานิชพรพันธุ์
รองผู้ว่าราชการจังหวัด
รักษาราชการแทน
ผู้ว่าราชการจังหวัดกระบี่
ประธานกรรมการควบคุมการขนส่งทางบก
ประจำจังหวัดกระบี่

นันทนา/ผู้จัดทำ
๒๕  เมษายน  ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๔๒ ง/หน้า ๒๔๔/๒๐ เมษายน ๒๕๔๙